

PROJEKTS uz 10.10.2023.

vēlamais datums izskatīšanai: [FK] 18.10.2023.

domē: 26.10.2323.

sagatavotājs: Guna Cielava

ziņotājs: Guna Cielava un Iveta Grīviņa-Dilāne

 LĒMUMS

Ādažos, Ādažu novadā

2023. gada 26. oktobrī **Nr.**«DOKREGNUMURS»

**Par pašvaldības nekustamo īpašumu** **atsavināšanu “Elīzes iela 1”, “Elīzes iela 3” un “Lindas iela 1”, Kadaga**

Ādažu novada pašvaldības dome (turpmāk – dome) izskatīja pašvaldības aģentūras “Carnikavas komunālserviss” (turpmāk – Aģentūra) 04.10.2023. iesniegumu Nr. 01-6/23/1330 (pašvaldības reģ. Nr. ĀNP/1-11-1/23/5296) ar priekšlikumu nodot atsavināšanai pašvaldībai piederošo nekustamo īpašumu “Elīzas ielā 1”, kadastra numurs 8044 005 0461, “Elīzes iela 3”, kadastra numurs 8044 005 0462, un nekustamo īpašumu “Lindas iela 1”, kadastra numurs 8044 005 0463, kopsakarā ar domes 23.08.2023. lēmumu Nr. 335 “Par atbalstu jaunas dzīvojamās īres mājas būvniecību Kadagā” (turpmāk – Lēmums). Lēmumā noteikts, ka pašvaldības īpašumā esošo nekustamo īpašumu Elīzes iela 1, Kadaga (kadastra numurs 8044 005 0461, zemes vienības kadastra apzīmējums 8044 005 0461, platība 0,1550 ha (turpmāk – “Elīzes iela 1”)), Elīzes iela 3, Kadaga (kadastra numurs 8044 005 0462, zemes vienības kadastra apzīmējums 8044 005 0462, platība 0,2451 ha (turpmāk – “Elīzes iela 3”)) un Lindas iela 1, Kadaga (kadastra numurs 8044 005 0463, zemes vienības kadastra apzīmējums 8044 005 0463, platība 0,2319 ha (turpmāk – “Lindas iela 1”)) sastāvā esošu zemes vienību teritorijās (turpmāk kopā - Īpašumi) attīstāma zemas īres mājokļu būvniecība.

Aģentūras ieskatā Īpašumus nav plānots izmantot pašvaldības funkciju veikšanai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar ierakstiem Rīgas rajona tiesas Ādažu pagasta zemesgrāmatas nodalījumos nekustamie īpašumi “Elīzes iela 1”, “Elīzes iela 3” un “Lindas iela 1” pieder Ādažu novada pašvaldībai.
2. Īpašumi atrodas Kadagas ciema daudzstāvu dzīvojamās apbūves teritorijas detālplānojuma teritorijā (apstiprināts ar Ādažu novada domes 25.07.2006. lēmumu Nr. 63 “Par Kadagas ciema daudzstāvu dzīvojamās apbūves teritorijas detālplānojuma apstiprināšanu un saistošo noteikumu Nr. 23 “Par Kadagas ciema daudzstāvu dzīvojamās apbūves teritorijas detālplānojuma grafisko daļu un teritorijas izmantošanas un apbūves noteikumiem” izdošanu”).
3. Saskaņā ar Lēmumā noteikto - Īpašumu sastāvā esošās zemes vienību teritorijas attīstāmas zemas īres mājokļu būvniecībai.
4. Ar domes 25.01.2023. lēmumu Nr. 19 “Par nekustamo īpašumu atsavināšanu “Kāpas iela 26” un “Elīzes iela 1”, Kadaga” nekustamais īpašums “Elīzes iela 1” ir nodots atsavināšanai, taču tam nav noteikti turpmākās izmantošanas nosacījumi un atsavināšanas tiesību aprobežojumi.
5. Saskaņā ar Nekustamā īpašuma valsts kadastra informācijas sistēmas datiem:
	1. “Elīzes iela 1” sastāvā ietilpstošajai zemes vienībai reģistrēts nekustamā īpašuma lietošanas mērķis “Trīs, četru un piecu stāvu daudzdzīvokļu māju apbūve”, kods 0702. Īpašuma vērtība ir 17393 *euro*, kuru veido zemes kadastrālā vērtība – 17110 *euro* un mežaudzes vērtība – 283 *euro*;
	2. “Elīzes iela 3” sastāvā ietilpstošajai zemes vienībai reģistrēts nekustamā īpašuma lietošanas mērķis “Trīs, četru un piecu stāvu daudzdzīvokļu māju apbūve”, kods 0702. Īpašuma kadastrālā vērtība – 26498 *euro*.
	3. “Lindas iela 1” sastāvā ietilpstošajai zemes vienībai reģistrēts nekustamā īpašuma lietošanas mērķis “Trīs, četru un piecu stāvu daudzdzīvokļu māju apbūve”, kods 0702. Īpašuma kadastrālā vērtība – 25862 *euro*.
6. Saskaņā ar domes 22.03.2023. lēmumu Nr. 116 “Par atsavināmo pašvaldības nekustamo īpašumu “Kāpas iela 26”, “Elīzes iela 1” un starpgabala nosacītās cenas apstiprināšanu” atsavināšanai nodotajam nekustamajam īpašumam “Elīzes iela 1” ir noteikta nosacītā cena - 26 700 *euro* (divdesmit seši tūkstoši septiņi simti *euro*) jeb 17,23 EUR/m2.
7. Ar domes 26.07.2023. lēmumu Nr. 296 “Par nekustamā īpašuma “Elīzes iela 1” izsoles pārtraukšanu” pārtrauca “Elīzes ielā 1” izsoli un nepieciešams noteikt tālāko rīcību ar šo īpašumu. Saskaņā ar Lēmumā noteikto “Elīzes ielā 1” ir lietderīgi atsavināt kopā ar pieguļošajiem nekustamajiem īpašumiem “Elīzes iela 3” un “Lindas iela 1”, lai realizētu vismaz 60 dzīvokļu zemas īres mājokļa būvniecību daudzstāvu dzīvojamās apbūves teritorijā.
8. Domes ieskatā Īpašumus ir lietderīgi atsavināt, pārdodot atklātā izsolē, tādejādi nodrošinot lielāku iespējamo pircēju skaitu un augstāku izsoles cenu, jo:
	1. tie nav apbūvēti ar citām personām piederošām būvēm;
	2. saskaņā ar teritorijas attīstības plānošanas dokumentos noteikto Īpašumi atrodas daudzstāvu dzīvojamās apbūves teritorijā un to teritorija ir izmantojama zemas īres mājokļu būvniecībai;
	3. pašvaldībai nav iespēju un plānu veikt daudzdzīvokļu ēku būvniecību Īpašumos.
9. Saskaņā ar Publiskas personas mantas atsavināšanas likuma 5. panta piekto daļu - lēmumā par nekustamā īpašuma atsavināšanu tiek noteikts arī atsavināšanas veids, nekustamā īpašuma turpmākās izmantošanas nosacījumi un atsavināšanas tiesību aprobežojumi.

Pamatojoties uz Pašvaldību likuma 73. panta ceturto daļu, 10. panta pirmās daļas 16. punktu, Publiskas personas mantas atsavināšanas likuma 1. panta 4. punktu, 3. panta pirmās daļas 1. punktu un otro daļu, 4. panta pirmo un otro daļu, 5. panta pirmo un piekto daļu, 8. panta septīto daļu, 9. panta otro daļu, 10. panta pirmo daļu un 36. panta otro daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kā arī Finanšu komitejas 18.10.2023. atzinumu, Ādažu novada pašvaldības dome

**NOLEMJ:**

1. Nodot atsavināšanai, pārdodot atklātā elektroniskā izsolē ar augšupejošu soli par *euro*, Ādažu novada pašvaldībai piederošos nekustamos īpašumus:
	1. “Elīzes iela 3”, kadastra numurs 8044 005 0462, kas sastāv no neapbūvētas zemes vienības 0,2451 ha platībā, kadastra apzīmējums 8044 005 0462, adrese - Elīzes iela 3, Kadaga, Ādažu pag., Ādažu nov.;
	2. “Lindas iela 1”, kadastra numurs 8044 005 0463, kas sastāv no neapbūvētas zemes vienības 0,2319 ha platībā, kadastra apzīmējums 8044 005 0463, adrese - Lindas iela 1, Kadaga, Ādažu pag., Ādažu nov.
2. Noteikt, ka nekustamais īpašums Elīzes iela 1, Kadaga (kadastra numurs 8044 005 0461) un 1. punktā norādītie nekustamie īpašumi ir atsavināmi kā lietu kopība.
3. Apstiprināt 1. un 2. punktā noteikto nekustamo īpašumu turpmākās izmantošanas nosacījumus un atsavināšanas tiesību aprobežojumus (pielikumā).
4. Pašvaldības mantas iznomāšanas un atsavināšanas komisijai:
	1. pēc nekustamo īpašumu “Elīzes iela 3” un “Lindas iela 1” vērtējuma saņemšanas un nosacītās cenas noteikšanas, sagatavot lēmuma projektu par nosacītās cenas apstiprināšanu un iesniegt to domei izskatīšanai tuvākajā sēdē;
	2. viena mēneša laikā pēc domes lēmuma, ar kuru apstiprināta nekustamo īpašumu “Elīzes iela 3” un “Lindas iela 1” nosacītā cena, organizēt minēto nekustamo īpašumu  pārdošanu elektroniskā izsolē ar izsoles sākumcenu – nosacīto cenu ar augšupejošu soli, ievērojot Publiskas personas mantas atsavināšanas likumā noteikto kārtību un termiņus, ietverot izsoles noteikumos 3. punktā noteiktos īpašumu turpmākās izmantošanas nosacījumus un atsavināšanas tiesību aprobežojumus.
5. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai, JIN, NĪN, APN, IDR - @

*Cielava, 27343916*